钦定古今图书集成/明伦汇编/氏族典/第363卷 > 《廖用贤尚友录》 > 任文公
## 钦定古今图书集成/明伦汇编/氏族典/第363卷 > 《廖用贤尚友录》 > 任文公

按《后汉书任文公传》：“文公，巴郡阆中人。父文孙，明晓
天宫风星秘要。文公少修父术，州辟从事，后为治中
从事，辟司空掾。平帝即位，称疾归家。王莽篡后，文公
推数，知当大乱，乃课家人负物百斤，环舍趋走，日数
十，时人莫知其故。后兵寇并起，文公大小负粮，捷步
悉得完免。遂奔子公山，十馀年不被兵革。公孙述时”，
蜀武担石折文公曰：“噫西州智士死，我乃当之。”自是
常会聚子孙，设酒食，后三月果卒。故益部为之语曰：
“任文公，智无双。”